Але турыстычнае месца, так ці іначай звязанае са славутым кампазітарам, маецца і на Маладзечаншчыне. Летась добраўпарадкавана тэрыторыя вакол былой сядзібы сакратара Міхала Клеафаса Агінскага Леанарда Ходзькі ў колішняй вёсцы Аборак (сёння — аграгарадок Палачаны). Валанцёры прывялі да ладу месцы, звязаныя з памяццю пра Леанарда Ходзьку: пляцоўку, дзе некалі стаяў касцёл, у якім быў ахрышчаны Ходзька, спачывальню Дэдэркаў — сваякоў Леанарда па матчынай лініі. На месцы бацькоўскага дому Леанарда ўстаноўлены памятны камень з мемарыяльнай шыльдай.